Op med hagen.
Han har ingen mælketænder.
Så han er nok mindst 12 år. Måske 13.
Michelle, Filippinerne? Michelle?
Hvad er dit efternavn? Dit familienavn?
- Sedad. - Sedad.
- Har du et pas? Opholdstilladelse? - Hjemme hos fruen.
Lama Bekoum. Hvem er Lama?
- Lama, er du gravid? - Ja.
- Hvor mange måneder er du henne? - Syv.
Godt. Du skal over til Caritas.
Hvem er Tigest Ailo? Etiopieren Tigest Ailo?
- Er du Tigest? - Ja.
KAPERNAUM
Retten er sat.
Zain Al Hajj. Tag håndjernene af, og lad ham komme herop.
- Souad og Selim Al Hajj. - Ja.
Sagsøgeren er i forvaring og til stede uden håndjern.
Vis mig dine hænder.
Ligeledes til stede er hans advokat, Nadine Al Alam.
Derudover er tiltalte, Selim og Souad Al Hajj, til stede -
- samt deres advokat, Said Tamer.
Ved du, hvorfor du er her, Souad?
- Ja, det ved jeg godt, høje dommer. - Hvorfor?
Jeg ved, at min søn er i fængsel, men hvorfor skal vi slæbes herhen?
Enhver kan jo sagsøge os!
Du var vidne i Zains første retssag, ikke sandt?
- Vidnede du? - Ja.
Og nu står du tiltalt. Ved I, hvad Zain blev dømt for?
Zain lavede drengestreger og fik en dom og kom i fængsel.
Drengestreger? Han fik fem år for det!
Kalder du det drengestreger?
- Hvor gammel er du, Zain? - Det ved jeg ikke. Spørg dem.
Høje dommer, Zain har ingen fødselsattest -
- og er aldrig blevet registreret.
Hans forældre kender tilsyneladende ikke hans nøjagtige fødselsdato.
Her er lægejournalen.
Ifølge den var Zain omkring 12 år, da det her skete.
- Så han er omkring de 12 år? - Det er korrekt.
- Hvor bor du, Zain? - I Roumieh Ungdomsfængsel.
Du blev anholdt den 15. juni. Ved du hvorfor?
Fordi jeg stak et svin ned.
- Du stak en ned? - Ja, et svin.
Nå? Det insisterer du på?
Ikke grine i retten!
Sikke en ballade, du har lavet med dit opkald til tv fra fængslet.
- Ved du, hvorfor du er her? - Ja.
- Hvorfor? - Jeg vil sagsøge mine forældre.
Hvorfor vil du sagsøge dine forældre?
Fordi jeg blev født.
Hej.
- Jeg skal have to pakker Tramadol. - Det kræver recept.
- Hvem er det til? - Min mor.
- Kan hun ikke selv komme? - Hun blev opereret i maven.
- Hun har brækket ryggen. - Har lægen udskrevet det her?
- Kan din far ikke hente det? - Han er lam.
- Hvem skal De besøge, frue? - Min søn. Ibrahim Al Hajj.
- Ibrahim Al Hajj? - Ja.
Tante Souad? Her!
Er det dig, Massoud? Hvordan går det?
Hvordan har du det, skat? Er Ibrahim sammen med dig?
- De flyttede ham til en anden celle. - Se, hun taler til dig.
Vink til ham. Zain, vink til din fætter.
- Har du dine brødre der? - Ja, alle sammen!
Gud velsigne jer.
Vi sætter prisen op til 15 dollar sprøjten.
Vores hænder er helt ødelagt af at vride alt det tøj op.
Så er vores "juice" mere værd end et kilo kød. Det er godt gået.
Kom nu op i fart.
- Har vi prøve i morgen, frøken? - Kig i din lektiebog. Vi ses.
De er til din mor.
Og det er til søde Sahar. Jeg savner hende.
- Nudler og lakrids. - Tak.
Hav det godt.
Asaads far er en idiot. Hver gang han fylder vandtanken -
- drukner vi i vand fra hans rådne rør!
Han tror, han kan gøre alt, fordi han lader os bo her gratis.
- Sahar! - Det er en svinesti, vi bor i.
Til helvede med jer.
Kom ud herfra, før I får elektrisk stød.
- Det her sted er forbandet. - Vil du hellere bo på gaden?
Zain, hvorfor er grøntsagerne rådne? Du har vel ikke gjort Asaad sur?
Zain, fik du lakrids og nudler med?
- Vågn op, Zain! - Lad mig være, for fanden!
Kom så op med dig, dit æsel!
Friskpresset juice, en sund fidus!
Frisk rødbedesaft giver modstandskraft!
Kom her, Sahar.
- Hvorfor er der blod på dine shorts? - Blod?
Skynd dig, før nogen ser os.
Husk, hvad der skete med din veninde Alia.
Hendes mor låste hende inde, indtil ham svinet kom og hentede hende.
Hvis mor opdager det, så giver hun dig til Asaad.
- Han er da sød. - Han er en lort!
- Han giver mig nudler og lakrids. - Han lader dig æde lort!
Hvis de giver dig til Asaad, ser vi dig aldrig igen.
Han låser dig inde i et rum fuld af rotter. Du kommer aldrig ud.
Så får du en sjat vand og en gammel nudel hver tredje dag.
Har du ikke set hans øre? Han blev bidt af en rotte.
Tag de her på.
- Er du færdig? - Ja.
- Her. - Hvad skal jeg med den?
Læg den her, i underbukserne.
Dit hår er så pænt. Har Hamada sat det? Må jeg se?
- Er du færdig, mester? - Jeg mangler kun sodavandene.
- Mor venter på Sahar. - Vi hygger os ellers.
- Jeg følger hende lige hjem. - Jeg skal nok tale med din mor.
Kom godt hjem.
Du må ikke bare smide bindene ud.
Jeg skal nok vise dig, hvor du kan gemme dem. Et godt sted.
Smid dem aldrig i skraldespanden. Er du med?
Frisk rødbedesaft giver modstandskraft!
Dejlig tomatjuice, snup et krus!
En for 250.
Tak. Farvel.
Værsgo. Gud velsigne dig.
Tag to.
Hvad rager det dig? Lad mig være.
- Kom nu. Du tigger jo. - Forsvind med dig, dit møgsvin.
- Rolig nu, Zain. - Du holder dig bare væk!
Hvad vil du gå i skole for?
Glem det. Du har jo arbejde hos Asaad.
Hvorfor er du altid så besværlig?
Lad ham nu bare gå i skole.
Ryk hen til din søster. Ikke vække hende.
Lad ham gå i skole og lære noget.
Så får vi måske lidt mad og noget tøj til børnene.
- Og hvad skal vi sige til Asaad? - Jeg skal nok tale med ham.
Jeg kan gå i skole om formiddagen og arbejde for ham til om aftenen.
Zahras søn, Farid, får alt muligt med hjem fra skole.
- Madrasser, børnetøj ... - Hold kæft!
Han får også mad med hjem til sine søstre.
Rester fra de fineste hoteller og bryllupper.
Det bliver godt for os. Hvorfor er du så stædig?
- På mandag, om Gud vil. - Om Gud vil?
Skal jeg sværge ved brødet? Jeg har sagt ja.
- Men hvis Asaad bliver vred ... - Det gør han da ikke.
Zain kan bare arbejde for ham efter skole.
Forpulede lortesæbe.
Hvorfor hænger du med mulen? Slap af, mand.
Kør en gasflaske til fru Habib for enden af gaden.
Jeg er færdig, frue. Det bliver 13.000.
Hej, kom indenfor.
Hænderne væk, kryb!
- Hvor har I de kyllinger fra? - Asaad. Han er deroppe.
- Er han oppe hos os? - Ja.
Mor? Hvad laver Asaad og hans far her?
- Du skal ikke lave en scene. - Hvad vil de?
De taler med far om huslejen.
I vil bytte Sahar væk for de skide kyllinger.
- Hør nu her ... - Sig til svinet, han skal skrubbe af.
- Zain ... - Ellers gør jeg det.
Dæmp dig. Jeg sværger ved dine søstres liv ...
Det er ikke det, du tror.
- Hvorfor har Sahar så makeup på? - Hun efterligner mig bare.
- Jeg smider dem ud. - Nu må du ikke gøre mig gal, vel?
Sig, det ikke bliver til noget. Ellers gør jeg det.
Vil du have, at de smider os ud? Klap så i!
Velkommen, kære naboer.
- Abou Asaad, værsgo. - Tak.
Værsgo, Asaad.
Tag din søster med ind på værelset, skat.
Tør den klamme læbestift af. Det ser ulækkert ud.
Du ligner en heks i den kjole.
Sahar ... Sahar!
Vågn op, vi skal et sted hen.
- Hvor? - Det siger jeg senere.
Vær klar, når jeg kommer tilbage. Sig det ikke til nogen.
- Hvad koster turen til Cola? - 1000.
Må vi køre med for 1000, hvis jeg tager min søster på skødet?
- Hvor er din søster? - Jeg henter hende nu.
Det er i orden. Bare hent hende.
I må ikke sende mig væk! Jeg vil ikke!
- Jeg vil ikke væk herfra! - Kommer du tilbage, får du bank.
Hvor sender I min søster hen? Skal hun være tjener hos det svin?
- Jeg vil blive hos min bror. - Du blander dig udenom!
- Hun er kun et barn. - Pas dig selv!
Flyt dig! Det her rager ikke dig.
Gå så ned. Og du bliver her, eller jeg slår dig ihjel.
Jeg ved, hvad du har gang i. Du havde nær ødelagt det hele.
Vil du have, hun skal tørre det svin i røven?
Skrid så! Gå ned med dig.
- Hun skal ikke til Asaad! - Din lille lort!
- Luk så døren op! - Jeg vil ikke, mor!
- Jeg vil ikke! Lad mig være! - Gå så ned med dig.
- Du må ikke tvinge mig, mor! - Sahar, kom så.
Så er det nok! Sæt dig, for fanden!
- Jeg vil blive. - Gå så ned!
Ned med dig! Gå ned på gaden!
- Mor, du må ikke. - Røvhul!
- Til helvede med jer alle sammen! - Jeg vil ikke væk, mor!
Så er det nok!
Sæt hende op.
Ét ord til, og jeg skærer din tunge af!
Nej!
Sahar!
- Sahar! - Lad hende nu bare køre!
Er I så glade nu?
Så du tror, du er en stor, sej mand?
Nu skal du få, din lille møgunge!
Det var for at få hende ud af elendigheden.
Hos os var hun nærmest død. Hun havde knap nok en seng at sove i.
Hun fik næsten ikke noget at spise og kom aldrig i bad eller så tv.
Jeg tænkte: "Få hende gift. Så får hun da en rigtig seng."
Med en dyne. Og hun får nok at spise.
- Så du forudså ikke det her? - Slet ikke!
Det var slet ikke meningen.
Tror De, jeg er glad for, at min søn stak en ned?
Er det overhovedet vores fejl? Jeg er født og opvokset sådan her.
Hvis jeg fik chancen, var jeg en bedre mand end jer.
- Sådan må De ikke tale. - Må jeg få lov ...
Når jeg går på gaden, spytter folk efter mig.
Folk tror, jeg er et dyr.
Det var ikke meningen, det her skulle ske.
Folk sagde: "En mand skal have børn. Børn får dig til at ranke din ryg."
Men de har brækket min ryg og knust mit hjerte.
Jeg forbander den dag, jeg blev gift.
Hvorfor rodede jeg mig ud i det her?
Jeg er ikke ham, min ven. Jeg ligner ham bare.
Men der skal sidde en edderkop her, ikke en kakerlak.
Hvad skal jeg med en edderkop? Jeg er Kakerlakmanden.
Jeg skal ikke have en edderkop.
Jo, jo. Jeg er Kakerlakmanden.
Hvad er så din forbindelse til Spider-Man?
Han er min fætter.
- Er du Spider-Mans fætter? - Ja, lige præcis. Hans fætter.
- Hvad hedder du? - Zain.
- Hussein? - Zain!
- Zain! Hvor skal du hen, Zain? - Hjem til bedstemor.
- Hvadbehager? - Min bedstemor!
Hun er heldig at have dig.
- Ingen spørger til mig. Mit liv ... - Vær rar at slukke den cigaret.
Tak.
Sæt farten ned, mester.
Jeg vil gerne af her, tak.
Stop, chauffør. Vent lidt. Jeg skal også af her.
Varme majskolber, smager guddommeligt!
Hr. Kakerlakmand?
Er ejeren her?
- Hvad? - Er ejeren her?
Hvad vil du med ham?
Jeg vil bede om arbejde.
Hvad for noget arbejde?
Hvad som helst. Jeg skal bare have noget arbejde.
- Hvad hedder du? - Zain.
- Zain? - Hvad hedder du?
Jeg hedder Tigest.
- Jeg kan vaske gulv, tage opvasken. - Det ved jeg ikke rigtig.
- Værsgo. - Ellers tak. Har du et job til mig?
Har du bruge for en til at bære din fiskestang?
Hvor er dine forældre?
Dine forældre?
Har du en juice eller noget til 250?
Har du noget, der koster 250?
- En juice koster 1000. - Har du ikke noget, der er billigere?
Her.
Kom nu bare. Tag den nu.
Der er optaget, frue.
Og det andet er ude af drift.
Tigest?
Har du noget mad, jeg må få? Jeg er så sulten.
Zain.
Zain, mælken står her.
Giv ham en flaske klokken 11 og den anden klokken 14.
Jeg er tilbage klokken 15.
Du må ikke gå ud, vel?
Og lad ikke Yonas græde for meget. Vores nabo klager altid.
Bliv her med din ven Zain. Jeg kommer tilbage, Yoni.
Det er din nye ven, ikke?
Zain er din nye ven.
Du er træt, hvad?
- Sig, at du ikke har penge nok. - Det har jeg sagt.
Men han sagde, det kostede $1500.
Jeg skal jo snart have en ny. Min udløber snart.
Du skal skynde dig. Du får problemer uden papirer.
Mange piger bliver anholdt nu, nogle gange midt om natten.
Du lugter af lort, din lille lort.
Hold så op!
Sæt dig nu ned.
Sæt dig!
Den gled af.
Sov sødt, sov sødt.
Sov nu!
Hvad skal du herinde?
Sov sødt, sov godt ...
Fald i søvn, sure tæer.
Hej hej!
Få majskolber her, søde! Lækre majskolber.
Hej, Harout.
Velkommen, alle sammen! Velkommen!
Lækre varme majs!
Pust det ud.
Pust, Zain.
Bravo, Zain.
- Hvor gammel er du, Zain? - Det ved jeg ikke. Måske 12.
- Hvor mange søskende har du? - Mange.
- Savner du dem ikke? - Jo.
Jeg savner min søster Sahar mest.
- Hvor er hun nu? - Hos sin mand.
Vi holdt et stort bryllup for hende på gaden.
- Folk kastede ris ned fra altanerne. - Flot.
Rahil Eresa.
- Og efternavnet? - Shifaraw.
Ved du, hvorfor du blev anholdt og lagt i håndjern?
- Jeg har ikke en opholdstilladelse. - Hvor arbejdede du?
- Jeg var hos en dame i seks år. - Og så rejste du?
Behandlede hun dig skidt? Slog hun dig?
Nej, hun var god mod mig, men jeg blev forelsket.
- Og så blev jeg gravid. - Undskyld?
- Jeg rejste, fordi jeg var gravid. - Gravid. Du taler godt arabisk.
Forstår du alt, hvad jeg siger? Så der er ikke brug for en tolk.
Du rejste, så hun ikke opdagede det?
Jeg var bange for, politiet ville tage min søn og udvise mig.
Så jeg sagde det ikke.
Så Zain passede Yonas, mens du var på arbejde.
Passede han godt på ham? Var du bange for, han ville skade ham?
Jeg var lidt bekymret de første par dage -
- men så stolede jeg på ham.
Du troede aldrig, Zain ville gøre sådan noget?
Nej, de to var som brødre.
Men det er ikke Zains skyld.
- Jeg ved, hvordan Aspro er. - Hvem er denne Aspro?
Ham, der forfalskede min tilladelse.
- Jeg sagde jo, det skulle være i dag. - Men jeg har talt med min veninde.
- Hun gav kun $900 for sin tilladelse. - Så lad hende skaffe dig en.
Men hvorfor er det så meget dyrere?
Rolig. Ikke så hurtigt. Lad mig lige tale ud.
Var det ikke mig, der fik dit navn ændret til Tigest?
Kan din veninde gøre det for 900, så fis hen til hende.
- Du skal ikke spille smart. - Men jeg har ikke 1500 dollar.
Se her. Ser det falsk ud? Du bliver aldrig opdaget med det her.
Kvinden blev sprængt i stumper og stykker.
Hun havde ingen familie.
- Så kan du droppe skønhedspletten. - Giv mig mere tid.
Jeg har jo sagt, jeg kan spare dig de 1500.
Giv mig Yonas, så får du den gratis.
Du kan godt glemme Yonas. Det vil aldrig ske!
Drengen lever et liv i skjul her.
Når de opdager ham, bliver I begge udvist.
Han lever under jorden som en rotte.
Han ser aldrig solen og vil aldrig komme i skole.
Jeg vil give ham et hjem. Du vil stadig kunne se ham.
Jeg ved, hvad der er bedst for min søn.
Jeg kan godt tage mig af ham.
Din dreng var død, allerede inden han blev født.
Han eksisterer ikke. Selv en ketchupflaske har et navn.
Og den har en udløbsdato.
Jeg kan ikke klare at høre mere.
- Hvor mange penge mangler du? - 500 dollar.
500 dollar? Dem kan jeg købe et menneske for.
Du skal nødig tro, at Aspro snyder dig -
- så du får 200 dollar i rabat. Du har syv dage.
Så kommer du med pengene eller din søn.
Ellers vil jeg aldrig se dig igen. Er du med?
Så giv dig bare god tid.
Se.
Hej, kanin. Hvad så der? Går det godt, brormand?
- Jeg så, du sad og røg en joint. - Mig?
Hans mor er en luder. Hun er et værre hashvrag.
Pikhoved! Hold så op med at klynke, røvhul.
Du kan selv være et røvhul.
Din mor kan lide det.
Luk så det skide vindue! Her stinker af jeres mados.
Jeg hælder lort i munden på hende, hvis hun ikke lukker.
Skal jeg give den gas?
Hold kæft, hvor er hun grim. Sådan en møgkælling.
Luk så ...
Jeg skal bare have min løn!
Det var jo dig, der skaffede mig jobbet.
Jeg kan ikke give dig lønnen.
Var det op til mig, fik du den.
Jeg hedder Tigest. Kan du ikke huske mig?
Kom senere i dag, så er chefen her.
Jeg kan ikke give dig et forskud. Vi er kun lige i starten af måneden.
Du er jo illegal. Jeg løber allerede en risiko.
Jeg vil gøre hvad som helst.
Her er fruens id.
Jeg stjal det til dig, men du ved, at hun stoler på mig.
- Det er for drengens skyld. - Hvad nu, hvis de opdager det?
De udviser både dig og drengen. Og gud ved, hvad de gør ved mig.
Jeg er dørmand. Mig kan de erstatte på et øjeblik.
- Vil du ikke se et billede af ham? - Nej. Jeg er ked af det. Gå nu.
Før arbejdede jeg for en frue, men så stak jeg af fra hende.
Så nu skal hun spille rollen som min tidligere frue -
- og sige, at hun ikke vil have mig mere -
- og at hun vil give mig til dig.
Så bliver du min nye formynder. Altså min chef.
Det her er Jacqueline. Og hvem er jeg? Jeg er Daad.
- Jeg spiller bare Jacqueline. - Skal du så arbejde for mig?
- Jeg har ikke brug for en ansat. - I guder! Jeg giver op.
Jeg har ikke råd til en hushjælp.
Hvordan kan jeg ansætte hende? Jeg har ikke 500 dollars.
Din kakerlak har forstået det. Den kan godt forklare dig det hele.
Vi gør som alle andre. Vi overdrager fra den ene til den anden.
- Hvor bor De? - I Arax.
- Arax. Hvilken ejendom? - Khachik Papikian.
Har De noget ild, hr. Harout?
Tak.
- Undskyld, ryger De? - Nej tak.
Hvorfor vil De af med pigen?
Mine børn bor i Canada. De vil sende mig en filippiner.
- Er de bedre? - Dem er der mere status over.
- Og De vil gerne arbejde for ham? - Ja.
Jeg vil gerne garantere for filippineren. På alle måder.
- Jeg hjælper hende. - Hun er etiopier.
- Hun er en gave til min kone. - Hvad er Deres profession?
- Jeg har en elektronikforretning. - Hvad hedder den?
Haroutchum ... Elektronik.
- Hvad er Deres adresse? - Dawra, Bourj Hamoud.
- Telefonnummer? - 09 ...
- 4, 5, 6 ... Noget i den stil. - Noget i den stil?
Han er fra Armenien. Han er lidt svær at forstå.
Giv mig det korrekte nummer. 09 ...
- 3, 4, 5, 6 ... - Og så 7 til sidst?
Først truer han os, og så byder han os på kaffe?
Ellers tak! Vi vil ikke have din kaffe.
Godt, han ikke tilkaldte politiet.
Han kan da bare ringe til dem!
Jeg er kongen over hashkonger ...
Okay? Tak.
Hvad er der? Ser jeg anderledes ud?
Hvor skal du hen?
Jeg skal ringe til min mor, og så skal jeg ned i souken.
Zain er hos dig, skat. Du kan lege med ham.
Hej hej.
- Hej hej, Zain. - Hej.
Jeg kan ikke sende penge denne måned.
Fordi jeg tager et engelskkursus. Så det kan jeg bare ikke.
Undskyld, mor.
Jeg kan ikke bede fruen om penge.
Hun har været så god mod mig. Det er flovt at spørge.
Jeg elsker dig, mor.
Rahil?
- Til Manara? - Ja. Hop ind.
Jeg har ikke set hende siden i går. Jeg tænkte, hun var syg.
Hun skulle i souken, men hun kom ikke tilbage.
- Måske gik hun til Aspro? - Aspro? Ham kender jeg ikke.
Han har en bod nede i souken.
Alle trøjer på bordet, kun 2000!
- Undskyld, hvor er Aspros bod? - Aspro? Det er derovre.
Er det den Aspro?
Rahil? Hvordan kender du Rahil?
- Vi er i familie. - Familie? Lad mig se.
Jo, den er god nok. Hvordan er I i familie?
Er det ikke hendes søn, Yonas? Er det ikke? Hvad laver du med Yonas?
Rahil tog af sted i går og er ikke kommet tilbage endnu.
Lad mig lige se ham.
- Nej. - Hvad er du bange for?
Jeg kender alt til lille Yonas.
Han er en gavtyv ligesom sin mor.
Yasser! To falafler til mine små venner!
Du er sulten, ikke?
- Har du prøvet at ringe til hende? - Jeg har ikke nogen telefon.
Hendes mobil er slukket.
Tak, Yasser.
- Kom ind og spis. - Nej tak.
- Hvad nu, hvis hun kommer? - Sig, at vi leder efter hende.
Vent på hende her. Hun kommer sikkert forbi i dag.
Hej! Hvor kan jeg få åbnet den her?
Hold lige øje med mine ting.
- Værsgo. - Tak.
- Er du sulten? - Nej.
- Hvad hedder du? - Ibrahim.
- Og ham her? - Ham? Han hedder Asaad.
- Hvad hedder du? - Maysoun.
Har du stjålet ham? Bruger du ham til at tigge?
- Han er min bror. - Han ligner dig ikke.
Vi blev alle sammen født sorte, og så blev vi lysere med tiden.
- Hvad tager du for servietterne? - Det er forskelligt.
Hvis det er en kvinde, ser jeg efter, om hun har en ring på.
Så siger jeg: "Gud velsigne og beskytte Dem og Deres mand."
Hvis hun ikke har ring på, siger jeg: "Må Gud sende Dem en god ægtemand."
Ikke slikke på hænderne! Jorden er beskidt.
Bliv i køen, etiopier.
Er du gravid?
Du må ikke fortælle dem noget.
Ellers tager de din dreng fra dig.
Tilgiv mig, min lille skat.
Åh gud, tilgiv mig.
Har du noget mad, en baby kan spise?
- Ja. - Hvad koster det?
- Der er både til 250 og 1000. - Jeg tager det til 250.
Prøv det nu.
Kom nu, bare denne ene gang.
Helt ærligt, er det ikke bedre end en shawarma?
Du må ikke sluge den hel, så bliver du syg!
Hov! Slugte du den?
Smager det godt? Spis løs, mester.
Ikke noget vand?
Sikke et lorteland ...
Er hun ligeglad med sin søn? Om han har det godt eller ej?
Din mor er jo endnu værre end min.
Efter Dem, hr. Yonas. Gå bare ind.
Ibrahim!
Ibrahim ...
- Hvad laver du her? - Jeg sælger gryder.
Det der skrammel?
Det er da bedre end din rådne krans. De er til begravelser, din dumme tøs.
Jeg kan sælge den på to sekunder. De går som varmt brød.
- Skal vi vædde? - Vi vædder om et måltid.
Jeg vil have kebab og shish barak. Hvad vil du have?
En gang dampende varm shish barak. Der er ikke noget bedre.
Så vil jeg bare proppe mig. Og det skal være en kæmpe tallerken.
Hvor får du madhjælp fra? Sidst sagde du, at du kendte et sted.
Nå, mener du der, hvor vi får madrationer?
- Må jeg gå med? - Nej, du er ikke syrisk flygtning.
- Hvor har du den lille fyr fra? - Hvad rager det dig?
- Se lige den gamle ged. - Kom nu bare.
- Fis af med dig, før du får tæsk. - Kom nu, Ibrahim.
- Jeg rejser fra det her hul. - Nå? Hvorhen?
Du må gerne overtage min forretning og det hele.
- Hvor rejser du hen? - Til Sverige.
Der er en hel bydel med syrere. Ingen spørger, hvor man er fra.
Man får ikke skældud hele tiden.
Jeg får mit eget værelse, og man skal banke på, før man går ind.
Børnene der dør kun af naturlige årsager.
- Jeg vil med. - Okay, men det kræver penge.
- Hvor meget? - Omkring 300 dollar, ikke mere.
- Det er mange penge. - Kender du Os... Ospar?
- Aspro? - Ja, ham her i souken.
- Ja, hvad med ham? - Her er hans nummer.
Han ordner rejsen. Han gav mig det her papir.
Jeg har tegnet et skib ved hans nummer.
Skibet har de smukkeste lygter og den bedste mad.
- Må jeg tage min bror med? - Kan han svømme?
- Jeg skal nok lære ham det. - Det ved jeg ikke. Spørg Ospro.
- Han hedder Aspro, ikke Ospro. - Aspro ...
"Hvor er du fra?" "Hvor er du fra?"
"Mig? Fra Syrien."
"Hvor i Syrien?" "Fra Aleppo."
"Er det din bror?" "Ja, min bror."
"Jeg mener, det er min bror."
"Hvad hedder han?" "Nawras."
"Og han har hverken spist eller drukket i to dage."
"Hvorfor er han så sort?"
"Min mor drak rigtig meget kaffe, da hun var gravid med ham."
"Hun drak en hel kande hver dag."
"Hvor er dit rationeringskort?" "Jeg tabte det nede ved floden ..."
Så du gik nede ved floden?
Jeg gled og tabte kortet. Jeg sprang i floden, men det var væk.
Hvordan kom I hertil?
Vi var hjemme i Syrien. Vores nabo angav os, tror jeg nok.
Jeg er ikke helt sikker, men jeg mistænker ham.
Vores hus blev bombet.
Vi krøb frem ligesom Rambo. Kender du ham?
- Så I krøb frem? - Ja, ligesom i en skyttegrav.
- Hvad er det præcis, du mangler? - Hvad I nu har.
- Men det vigtigste er mælk og bleer. - Mælk og bleer.
Og hvis I har nudler, chips og den slags.
Op med dig.
Hvad glor du på? Op med dig!
Sej sportsvogn, knægt.
- Er Rahil dukket op? - Nej.
Jeg mener jo. Hun kom hjem for længe siden.
Klart. Hvad er det, du har der?
- En atombombe eller et missil? - Det er en toptunet vandtank.
Og hvad koster din toptunede vandtank?
- 20.000. - 20.000?
Yasser!
Stik mig 30.000 til min 20.000-ven.
Har Yonas ikke tabt sig?
Får I ikke noget at spise? Han ser syg ud.
Og I stinker som to gadehunde.
Jeg har allerede talt med Rahil.
Der er en god familie, som gerne vil tage sig af Yonas.
Og så kunne du stikke 500 i lommen, i dollar.
Har vi en aftale? Hvad er der?
Jeg har hørt, du hjælper folk med at komme til Tyrkiet.
- Vil du gerne rejse? - Gid jeg kunne.
- Hvor vil du gerne hen? - Tyrkiet. Jeg mener Sverige.
- Sverige, Tyrkiet, hvor som helst. - Hvilket land er bedst?
Vælg selv. Jeg kan sende dig til månen.
Hvis du overtaler hende til at give mig drengen.
- Har vi en aftale? - Værsgo, chef.
Tag de her, og hils Rahil fra Aspro.
- Okay? - Jeg skal nok spørge Rahil.
Ja, spørg Rahil.
Yonas, ræk mig en tøjklemme.
Ja, varm hænderne.
Min lillesøster vaskede vores tøj, fordi min mor er syg.
Og så røg recepten med i vasken?
Du får én pakke nu.
Du får resten, når du kommer tilbage med 3000.
En pakke? Kan jeg ikke få to?
Nej!
Gå væk! Jeg kan godt se dig. Jeg er ikke blind.
Hallo! Vil I ikke give mig en hånd?
Jeg har Tramadol. Er du interesseret? 1000 for et shot.
Hjælp mig lige med at bære den.
Kom lige og hjælp mig.
I skal nok få en god pris.
Kom. Skynd dig.
- Han har Tramadol. - Skal du have et shot?
Har du Viagra?
- Rivo'er? - Captagon? Tramadol?
Jeg handler kun med juice. Det her er ligesom Rivo-juice.
- Sælger du os saltvand? - Ægte havvand.
Hvad med noget Tramadol-saft?
Et shot for 1000.
Du vælger. Hvilket land vil du gerne til?
Vi tager Sverige. Der er smukkest. Vi rejser med dumme Maysoun.
I Sverige er der ingen røvhuller, der blander sig i alt muligt.
Man kan pisse ned fra altanen uden at få ballade.
Giv ham pengene, din møgsæk!
- Tag din gnom med og skrid! - Rolig. Jeg går nu.
Stik det skråt op og lad det simre!
- Lad drengen være, pikhoved! - Fis af, din lille lort!
Skrub af, før jeg smadrer dig!
Skrid med dig!
Hallo, du der!
Hvorfor bryder du ind?
Hvem er det svin, der har smidt mine ting ud?
Alt står der. Og hvem fanden er du?
- Jeg har ting derinde. - Spørg grundejeren.
- Hvor bor den lorteejer? - Find hellere den luder.
- Bliver du ved, henter jeg vagten. - Fint. Bare hils ham fra mig.
- Hvor kender du den mær fra? - Jeg er hendes bror.
- Hvilket kloakhul fandt hun dig i? - Skrid, inden jeg går amok.
Jeg tilkalder vagten! Så skal du bare se.
Så smadrer jeg dit hus! Hvor er den skide ejer?
Skrid, eller du får en sten i hovedet!
- Hold din kæft! - Skrid med dig, møgunge!
Jeg ... vil ... have ... mine ... fucking ... penge.
Du går ingen steder.
Gå tilbage!
Gå derover. Derover!
Derover!
Gå så derover.
Ja, min ven. Hør her. Jeg sender en dreng over til dig.
Han ligner en hund. Du skal gøre ham til menneske igen.
Jeg skal have ham ud af landet.
- Hvad er der? - Ikke noget.
Vi havde jo en aftale. Har du dine papirer?
- Id eller noget? - Måske derhjemme.
Bare et bevis for, du er et menneske. Id, fødselsattest, hvad som helst.
Så jeg kan få dig ud fra havnen, ikke?
Du skal ikke være bekymret for Yonas. Han får en god familie.
Dem, du skal rejse med, skal nok sørge for dig.
Kan du huske Yasser? Gå over til ham.
Han sender dig til frisøren. Så går du hjem og henter dine papirer.
Okay?
Her. En, to, tre, fire.
- Her. - Du lovede mig 500 dollar.
Troede du, du fik gratis mad? De 100 dollar er for din mad, ikke?
Kom her. Pas godt på dig selv, ikke? Gå så.
Det er nok. Bare gå nu.
Jeg har jo sagt, at jeg passer på ham, ikke?
Zain!
- Hvornår er du kommet tilbage? - Hvad rager det dig?
Hvor har du været i al den tid? Hvor fanden har du været?
Hvor? Hvor? Hvor?
Fanden tage dig!
Jeg kom ikke for at se dig eller røvhullet derovre.
- Jeg vil have mine papirer. - Selvfølgelig, skat!
Selim, vågn op. Din søn skal bruge sine papirer.
- Hvor er mine papirer? - Hvor fanden har du været?
Det rager ikke dig. Bare giv mig mine papirer.
Hvad skal du med papirer? Samler du skrald?
Mine papirer, et id-kort, hvad som helst!
Myndighederne er sgu da ligeglade med dig og mig og folk som os.
Du skal ikke spille op, din lille lort!
Her. Tag dine papirer!
Jeg har masser af papirer. Hvad vil du have?
Her er et papir, som kan få mig i fængsel.
Her er et om udsættelse fra lejligheden.
Og her er det vigtigste. Kom her. Du skal se det her!
Det er fra hospitalet. Det kan knuse en mands hjerte.
Vi er bare småkryb. Er du med? Vi er en skamplet på samfundet.
Enten accepterer du et liv uden papirer -
- eller også kan du springe ud ad vinduet. Forstår du det?
- Skrid, før jeg slår dig ihjel! - Lad ham være, Selim!
Hils den, der sendte dig, og sig, din far aldrig fik de skide papirer!
Skrid, dit møgdyr! Fanden tage dig og den, der bragte dig til verden.
Hvem er kommet på hospitalet?
Ikke et ord, Selim. Ikke et ord!
Hvem er på hospitalet?
Hvem kom på hospitalet? Hvem ligger på hospitalet?
Få ham væk, før jeg smadrer ham!
- Jeg forbander mit eget afkom! - Hvem kom på hospitalet?
- Sådan et lorteliv! - Hvem kom på hospitalet?
Sig det! Hvem kom på hospitalet?
Hvad gjorde det svin ved hende?
Hvad gjorde han? Hvad gjorde han ved hende?
Sahar er væk.
Er hun væk? Jeg skal vise dig, hvem der er væk.
Jeg skal vise dig, hvem der er væk.
- Han har en kniv! - Kom tilbage, din lille lort!
Jeg slår dig ihjel!
Få hans håndjern af.
- Du er ægtemand til ...? - Sahar.
- Hvor gammel var hun, da I blev gift? - 11 år.
Synes du, en 11-årig pige er giftemoden?
- Forstår hun, hvad det vil sige? - Så vidt jeg ved ...
Ja, det var hun. Hun var blomstret og havde nået den alder, hvor ...
Troede du, hun var en tomatplante, som blomstrer?
Zain, ti nu stille.
Jeg vidste ikke, hun kunne dø af det.
Der er mange piger i kvarteret, som bliver gift i den alder.
Min svigermor blev også gift i den alder.
Og hun er her stadig. Sund og rask.
Hvor længe var I gift, før hun blev gravid?
- To-tre måneder. - Og forløb det hele normalt?
Først lagde jeg ikke mærke til noget. Men så fik hun kraftige blødninger.
Og hvad skete der så?
Hendes forældre og jeg fik hende på hospitalet.
Og hun døde ved indgangen. De ville ikke lukke hende ind.
Hvorfor ville hospitalet ikke indlægge hende?
- Fordi hun ikke havde nogen papirer. - Vi har vist hørt nok nu.
Har jeg gennemlevet alt det, så du kan dømme mig?
Hvor vover du? Har du nogensinde levet mit liv?
Det kommer du aldrig til! Ikke engang i dit værste mareridt.
Hvis du gjorde, ville du hænge dig!
Forestil dig at give dine børn vand med sukker, fordi du ikke har mad.
Jeg ville begå 100 forbrydelser for mine børn!
De er mit livs lys! Ingen skal dømme mig, kun mig selv.
De er mit kød og blod.
Forstår du det?
Syreren Hussein.
Egypteren Mohammad.
Vil I høre på os et øjeblik?
Præsten og jeg er kommet -
- for at mødes med jer og lære jer lidt at kende.
Og måske opmuntre jer lidt.
Lad os synge en sang.
Zain Al Hajj, pak dine ting sammen, og gør klar til overflytning.
Zain? Zain?
Zain? Zain!
Zain! Hvad laver du her?
Hvor er Yonas?
Zain!
Hvor er Yonas?
Zain! Hvor er min søn?
Hvor er Yonas? Hvor?
Hvor har du efterladt ham?
Min søn er helt alene. Min søn er alene hjemme.
Hans øje ... det her. Det er blåt, blåt, blåt.
- Han har blå øjne? - Nej.
Det ene øje er brunt, og det andet er blåt.
Du er på direkte tv. Skru lidt ned for dit fjernsyn.
Jeg har fulgt dine programmer i et stykke tid.
Og jeg ved, du altid fokuserer på sociale problemer og retssager ...
Hej.
Er du blevet forkølet?
Tillykke. Du sørger ikke mere. Går du ikke i sort længere?
Jeg har slik med til dig.
Værsgo, Zain.
Hvorfor er du så vred på mig?
Der var ikke noget, jeg kunne gøre.
Hun var min datter. Jeg mistede hende også.
Hvorfor kom du?
Når Gud tager noget fra dig, velsigner han dig til gengæld.
Hvad har Gud velsignet dig med?
Jeg er gravid.
Du skal have en lillebror eller lillesøster.
- Mit hjerte gør ondt. - Jeg håber på en pige.
- Så kalder vi hende Sahar. - Dine ord skærer mig i hjertet.
Når du kommer ud, er hun nok blevet stor og kan gå og lege ...
Jeg vil ikke se dig herinde igen.
Du har ikke noget hjerte.
Lad mig være! Jeg vil ud!
Lige siden min far døde, har jeg været ked af alt.
Jeg smiler, men det gør ondt indeni.
Denne uges reportager om børnemishandling -
- har gjort stærkt indtryk på vores seere.
Hvis du har en kommentar, så ring ind på 09658856.
Er der en voksen sammen med dig, Zain?
- En politibetjent. - En politibetjent?
- Hvor ringer du fra, Zain? - Fra fængslet.
- Er det Zain? - Fra fængslet?
- Hvilket fængsel? - Det er Zain!
- Roumieh Ungdomsfængsel. - Stille! Lad os høre.
Hvorfor ringer du ind til os, Zain? Hvad kan vi hjælpe dig med?
Jeg vil sagsøge mine forældre.
Drenge! Zain er i fjernsynet!
Du er på direkte. Hvad vil du gerne sige?
De voksne skal høre det, jeg vil sige.
Jeg er dødtræt af voksne, der ikke kan passe deres børn.
Hvad har jeg af minder? Alle de spark og tæsk, jeg har fået?
Eller vandslangen, kæden og bæltet?
De eneste ord, jeg hører, er: "Skrid, din nar!" "Horeunge!"
Livet er noget lort. Ikke engang mine skosåler værd.
Mit liv er et rent helvede.
Jeg bliver stegt som den kylling, jeg aldrig får.
Livet er barskt.
Jeg troede, jeg skulle vokse op og blive en god mand.
Elsket og respekteret af alle.
Men det vil Gud ikke have.
Han vil have, vi er dørmåtter, man kan træde på.
Det barn, du har i maven, bliver ligesom mig.
Hvad vil du have af dine forældre?
At de holder op med at få børn.
- Tal højere. - At de ikke får flere børn.
- Du vil have, de ikke får flere? - Ja.
- Jeg tror ikke, de får flere. - Hvad med det, hun har i maven?
Han bliver født en dag, ikke?
Vi har fundet et lager, hvor mennesker blev holdt fanget.
Her blev der også fremstillet falske id'er.
Gå hen og stå på stregen, Zain.
Ryk lidt til venstre.
Nej, til højre. Lidt mod venstre.
Nej, det er min højre. Det her er min venstre.
Op med hagen.
Se direkte på mig.
Smil.
Smil, Zain. Det er til dit id-kort, ikke din dødsattest.